Setu me arre denderv-noz é klask àr-lerch traoù da selaou. Pas, neo ket gwir, gouiet a raen ar pezh am boa choant da glevet; ar strollad Hiks a oa é soniñ en un davarn e kreiz-kêr;  manket em eus int da gentañ-penn, rak aet int da zebriñ. Met goude eh eus bet sapre korollennoù gouez àr ar straed dirak an davarn, me lâr deoch ! Hag huchadennoù (gober a ra vad huchal ur wezh an amzer). Hag un talabarder hag a oar boutiñ parlandoù get an dañserion, evit o lakaat da choarzhin peotramant da vonet da vreskenn ha da fringal !! Anavout a raen ar gitarour-boud a oa gete e-raok ha plijadur am boa get ar strollad pa oa a-barzh, met aze é welet piv en doa kemeret e blas e oan ochpenn kontant:  Stéphane De Vito a oa ! Spi am eus ho peus klevet komz anezhañ ! A-hent-arall emañ ret deoch deskiñ en-dro istor ar sonerezh e Breizh a-zal ar blez 1990.